### Mal for prosjektbeskrivelse

Koordinerings- og støtteaktivitet

***Utfylling:***

***Denne malen skal benyttes. Vedlegget skal lastes opp i det elektroniske søknadsskjemaet i PDF-format. All kursivskrift i denne malen er støttetekst og skal slettes i det endelige dokumentet.***

***Alle punkter skal besvares. Rekkefølgen i malen skal følges.***

***Prosjektbeskrivelsen skal utfylle informasjon gitt i den elektroniske søknaden du oppretter på Mitt nettsted. Nettsider eller andre dokumenter, som det vises til eller lenkes til, vil ikke bli vurdert i søknadsbehandlingen.***

***Omfang:***

***Dokumentet kan være på maksimalt 4 sider, og teksten må være fontstørrelse 11 og fonttype Times New Roman, Arial eller Calibri. For referanser, figurer og tabellinnhold kan det brukes fontstørrelse 9.***

***Språk:***

***Norsk***

1. **Prosjekttittel**

*Samme tittel som i søknadsskjemaet.*

1. **Prosjektets organisering**

*Gjennomføring av studien krever at alle deltakerne, dvs. alle FME-ene, leverer resultater og beregninger fra sine caser og områder inn i prosjektet. Konsulentene som skal engasjeres av Forskningsrådet, vil bidra med rådgivning om metode og vil koordinere arbeidet i prosjektet som helhet.*

*FME-ene vil ha ansvar for utarbeidelse av caser fra sine tematiske områder. Det er derfor viktig at dere setter av tilstrekkelig ressurser til arbeidet. Dere må ha en fast prosjektmedarbeider internt i senteret i tillegg til senterleder. Én av disse skal være prosjektleder. Prosjektlederen skal drive arbeidet fra senterets side og være kontaktpunkt for konsulentene som har hovedprosjektet. Den aktuelle personen bør ha erfaring fra tidligere arbeid med caser og kartlegging av innovasjoner.*

*I dette avsnittet skal dere beskrive hvordan dere vil organisere arbeidet internt, og oppgi navn på og beskrive kompetansen til prosjektleder og andre medarbeidere som vil inngå i en prosjektgruppe i FME-et.*

1. **Oversikt over caser som vil inngå i studien**

*Den nye studien skal omfatte både caser som inngikk i studien fra 2018 (for vindenergi gjelder tidligere rapport om effekter av forskningen) og nye eksempler på innovasjoner der oppnådde og potensielle effekter kan beskrives. Studien skal omfatte forskning finansiert gjennom midlene til FME, ENERGIX og CLIMIT. I tillegg til FME-enes egen forsknings, skal derfor også caser som ikke inngår direkte i FME-ets egen forskning inkluderes. Forutsetningen er at forskningen er finansiert over FME, ENERGIX eller CLIMIT-midlene i Forskningsrådet. Integrering av samfunnsvitenskapelig forskning har vært viktig i utlysningene av FME-er siden 2016. Det er ønskelig at det samfunnsvitenskapelige aspektet reflekteres i noen av casene.*

* 1. **Oversikt over caser fra forrige studie som vil inngå - foreløpig**

*Gi en oversikt over caser fra forrige studie som vil være aktuelle å ha med i den nye studien. Anslagsvis bør dette utgjøre om lag halvparten av casene i studien.*

* 1. **Plan over hvilke nye caser som vil inngå - foreløpig**

*Gi en oversikt over hvilke kriterier som dere planlegger å bruke i valg av case.*

*Gi en – tentativ – oversikt over hvilke nye caser som vil inngå i arbeidet. Dette kan gjerne være eksempler som tidligere er presentert i senterets årsrapporter eller oversikter over innovasjoner.*

1. **Fremdriftsplan**

*Skisser fremdriftsplanen for senterets arbeid med casene og ta hensyn til at rapporten må være ferdig i begynnelsen av februar 2025.*

1. **Samordning med FME-enes sluttrapporter**

*Åtte av FME-ene vil avsluttes i slutten av 2024 eller første halvår 2025. Arbeidet i dette prosjektet må sees i sammenheng med avslutningen av sentrene, og hele eller deler av kapitlet om det relevante tematiske området kan inngå i sluttrapporten (gjelder ikke vindenergi). Kommenter gjerne kort hvordan arbeidet med effektstudien og arbeidet med sluttrapporten vil samordnes.*